**Varsinais-Suomen Bioanalyytikot ry Jäsenkirje 07.04.2025**

**Kevään odotukseen tärkeää tietoa jäsenille!**

**KANSAINVÄLISEN BIOANALYYTIKKOPÄIVÄN WEBINAARI ti 15.4.25 klo 17.30!**

Kansainvälistä Bioanalyytikkopäivää vietetään vuosittain ajankohtaisella teemalla, jonka maailmanjärjestömme IFBLS aina päättää.

Bioanalyytikkopäivän tarkoituksena on tuoda esiin spesifisiä terveysongelmia ammattimme näkökulmasta ja tuoda esiin ammattimme roolia tutkimuksessa, diagnostiikassa ja potilaan hoidossa.

Vuosien 2025-2026 Bioanalyytikkopäivän aiheena on:

***Biomedical Laboratory Scientists Promoting Sustainability in Clinical Diagnostics***

***Bioanalyytikot – diagnostiikan kestävän kehityksen edistäjät***

Jäsenille järjestetään 15.4. klo 17.30 maksuton webinaari: Ympäristövaikutukset ja kestävyystyö lääketieteellisessä laboratoriossa – case Fimlab. Luennoitsijana vastuullisuuskoordinaattori Janika Miettinen.

Ilmoittaudu mukaan viimeistään 14.4. liiton sivujen kautta:

<https://www.bioanalyytikot.fi/artikkelit/kansainvalinen-bioanalyytikkopaiva-15-4/>

**MENNÄÄN YHDESSÄ to 29.5.25 klo 19.00 KAKSKERRAN KESÄTEATTERIIN KYMPILLÄ!**

Olemme varanneet lippuja Kakskerran kesäteatterin komediaan: **Riemuloma Paratiisissa**

*Eletään kesää 1970-luvun alussa. Parhaat ystävykset Raija ja Pirkko saapuvat lomanviettoon leirintäalueelle, joka sijaitsee Turun Satavassa, Paratiisi-nimisellä saarella. Raija on juuri jäänyt työttömäksi, Pirkko puolestaan puurtaa kuumeisesti saadakseen ylennyksen. Rentouttava telttailuloma meren rannalla tulee siis molemmille tarpeeseen. Asiat alkavat kuitenkin mennä pikavauhtia päin prinkkalaa, eikä rentoutumisesta ole tietoakaan, kun leirintäalueen omistaja katoaa ja ystävykset päättävät alkaa selvittämään mysteeriä. 'Riemuloma Paratiisissa' on kesäinen komedia ystävyydestä, väärinkäsityksistä ja itsensä pussiin puhumisesta.*

Esitykset Kakskerrassa seuraintalolla Samppaantie 90, Turku. Seuran kotisivut: <http://kakskerrannuorisoseura.fi/>

Varaat lippusi ilmoittautumalla yhdistyksen sähköpostiin bioanalyytikot@gmail.com **JA** maksamalla omavastuun **10€** yhdistyksemme tilille viimeistään 2.5.25. (sis. myös kahvituksen!)

Tilinumero: **FI87 1173 3000 1120 71 NDEAFIHH viitenumero 29052**

Tervetuloa!

Ohessa Kansainvälisen Bioanalyytikkopäivän posteri suomeksi. Lisää infoa löytyy liiton sivuilta. Seuraa myös aiheeseen liittyvää somemateriaalia – tykkää ja jaa omissa kanavissasi!

Kuva, joka sisältää kohteen teksti, kuvakaappaus, vihreä, graafinen suunnittelu

Tekoälyn generoima sisältö voi olla virheellistä.